मणिपुर में 39 सीटों पर 84% मतदान
हर एक वोट जरूरी है..
इंफाल| मणिपुरमें पहले चरण में 39 सीटों पर 84% मतदान हुआ। इस चरण में चुनाव में 168 उम्मीदवार मैदान में हैं। जिन पांच जिलों में मतदान हुआ, उनमें इंफाल पूर्व, इंफाल पश्चिम, कांग्पोक्पी, बिशेनपुर और चुराचांदुर शामिल हैं। चुनाव अधिकारियों के मुताबिक मतदान पूरी तरह से शांतिपूवर्क रहा। कई मतदान केन्द्रों पर तय समय सीमा के बाद भी मतदाताओं की लंबी कतारें दिखाई दीं। इस बार जिन मतदाताओं को मतदान के लिए टोकन दिया गया, उन्हें ही वोट डालने की अनुमति मिली।
वोटिंगका लाइव वेब प्रसारण
सभीमतदान केंद्रों पर चुनाव प्रक्रियाओं का लाइव वेब प्रसारण किया गया। पर जिन जगहों पर थ्री जी कनेक्टिविटी नहीं थी, वहां पर वीडियोग्राफी की गई। अधिकतर अधिकारी, सुरक्षाकर्मी, वाहन आदि जीपीएस उपकरण से जुड़े थे। प्रशासन ने प्रत्येक गतिविधी पर नजर रखी। यूनाइटेड नागा काउंसिल द्वारा नाकाबंदी करने के कारण राष्ट्रीय राजमार्ग पर सुरक्षा व्यवस्था के लिए 30 कंपनियों को तैनात किया गया था। यहां के मतदान केंद्रों पर 250 कंपनियों को तैनात किया गया।
मणिपुर में सेना की 30 कंपनियां बूथों पर तैनात थीं।
इरोम ने भी डाला वोट।
awa_Deva hin_Deva hin_Deva hne_Deva hin_Deva hin_Deva bho_Deva